**Criteris d’avaluació departament de música**

Durant el curs escolar i en els tres trimestres la nota final és el resultat de:

* Controls i activitats musicals (flauta, instruments orff i cant)
* Activitats a classe, deures
* Actitud

En l’avaluació trimestral el percentatge serà:

|  |  |  |  |
| --- | --- | --- | --- |
|  | controls | deures | actitud |
| grups ordinaris | 50 | 40 | 10 |
| grups adaptats | 40 | 40 | 20 |

En el grup de 3r A els continguts són les mateixos que en els altres grups i el que s’adapten són els criteris d’avaluació en tant en quant valorem més l’actitud en l’aprenentatge que la nota obtinguda en els controls.

**Criteris d’avaluació: proves extraordinàries**

A 1r d’ESO, l’alumnat tocarà les partitures proposades pel professorat com a feina d’estiu. A més caldrà que s’aprovi un control escrit sobre llenguatge musical i organologia.

Per a presentar-se a la prova extraordinària de música de 3r d’ESO, l’alumnat haurà de presentar el quadern d’exercicis degudament complimentat per tal de poder fer la prova de setembre.

Per a recuperar l’optativa de 4t d’ESO es lliurarà un dossier que l’alumne haurà treballat durant l’estiu a proposta del professorat, per tal d’adquirir una pràctica adequada i assolir els objectius de l’optativa. El lliurament d’aquest dossier no és requisit indispensable per a fer el control de la prova extraordinària.

**Criteris d’avaluació: recuperació de pendents d’altres cursos**

1. Per a recuperar la matèria pendent de 1r d’ESO en cas de passar de curs:

* Els alumnes d 1r que promocionen de curs, atès que a 2n d’ESO no hi ha música com a matèria comuna, faran un treball sobre organologia, que hauran de presentar escrit a mà i que defensaran oralment.
* Si aquests alumnes passen a 3r d’ESO i continuen amb la matèria suspesa de 1r, els requisits per aprovar seran els mateixos, atès que els continguts de música de 3r d’ESO són molt distints dels de 1r.
* Es procedirà igualment si aquest alumnat arriba a 4t d’ESO.

1. Per recuperar l’optativa de 2n i de 4t d’ESO:

* Com que són crèdits de pràctica instrumental realitzats en conjunt, l’alumnat farà un treball escrit sobre la part teòrica de l’assignatura: ampliació del llenguatge musical en el cas de 2n d’ESO i sobre història de la música en el cas de 4t d’ESO.

1. Per recuperar la matèria de 3r en cas de passar de curs:

* Els alumnes de 3r que promocionen a 4t d’ESO amb la música de 3r suspesa faran un treball sobre un compositor, escrit a mà, el qual hauran de defensar oralment.